laion/Wikipedia-Exotic huggingface dataset:
ריקוד האסם

ריקוד האסם (באנגלית: The Barn Dance) הוא סרט הנפשה קצר אמריקאי של מיקי מאוס שיצא לאקרנים לראשונה בשנת 1929, הרביעי בסדרת סרטי "מיקי מאוס" והראשון מבין תריסר הסרטים הקצרים שיצאו במהלך אותה שנה. הוא בוים על ידי וולט דיסני ואב אייוורקס ששימש בתור האנימטור הראשי. על כרזת הסרט הכותרת כתובה כ"ריקוד אסם" (Barn Dance), בעוד שהכותרת המלאה מופיעה בפתיח הסרט. "ריקוד האסם" אשר מופיע בכותרת הסרט הוא האירוע שמפגיש את מיני מאוס ושני המחזרים שלה: מיקי ופיט. האחרונים וכלי הרכב שלהם נראים לראשונה מגיעים לביתה של מיני בניסיון לאסוף אותה לריקוד. מיקי מופיע בעגלה עם הסוס שלו בעוד פיט במכונית שזה עתה נרכשה. מיני בוחרת בתחילה בפיט להסיע אותה לריקוד אך המכונית מתקלקלת ומתפרקת באופן בלתי צפוי, רק אז היא פונה ועונה להזמנתו של מיקי. מאוחר יותר באסם, מיקי ומיני נראים רוקדים יחד לצד שאר חיות חווה, אבל מיקי מתגלה כרקדן מגושם למדי בכך שהוא דורך שוב ושוב על רגליה של מיני. כתוצאה מכך היא דוחה את הזמנתו לריקוד שני, ובמקום זאת היא מקבלת הצעתו של פיט, שמתגלה כשותף טוב יותר לריקוד. מיקי המתוסכל מנסה לפתור את הבעיה שלו על ידי הנחת בלון במכנסיים שלו, שנראה שעוזר לו להיות "קל רגליים", והוא ניגש לבקש ממיני ריקוד נוסף. מיני מסכימה ומופתעת לגלות כי כישורי הריקוד שלו השתפרו. פיט, שמגלה במהרה את הטריק של מיקי, חושף אותו ומצביע עליו בפני מיני, שנגעלת בעליל מניסיון ההונאה שלו. כתוצאה מכך, היא עוזבת את מיקי וממשיכה לרקוד עם פיט, ומשאירה את מיקי בוכה על הרצפה. מיקי מאוס – וולט דיסני מיני מאוס – וולט דיסני פיט – וולט דיסני כמו הסרט הקודם של מיקי, "ספינת הקיטור וילי" משנת 1928, סרט זה תוכנן כסרט קולי, ויש בו הרבה שימושים בשמע, כולל מיקי שמשתמש בברווז חולף כצופר למכונית שלו. גם סצנת הריקוד בסרט מדגימה את הכישרון ההולך וגובר של הסטודיו בשילוב פעולות מצוירות עם קצב מוזיקלי. סרט זה בולט בכך שהוא מציג את מיקי נדחה על ידי מיני לטובת פיט, משהו שהיה נדיר אפילו בסרטים מצוירים עתידיים. זהו גם מראה יוצא דופן של דמותו של פיט; בעוד הוא הוצג בעבר כנבל מאיים, כאן הוא ג'נטלמן מנומס. בנוסף, מיקי לא הוצג כגיבור אלא כמחזר צעיר ולא יעיל למדי. בעצב ובבכי שלו על כישלונו, מיקי נראה רגשי ופגיע בצורה יוצאת דופן. סגנון הלבוש והמכונית של פיט היו ההשראה להופעתו בסרט הקצר "השג לך סוס!" משנת 2013. עיתון חדשות הקולנוע "The Film Daily", כתב העת "Motion Picture News" ומגזין וראייטי נתנו לסרט ביקורות אשר החמיאו על האפקטים הקוליים והצד הקומי שבו. מדיה וקבצים בנושא ריקוד האסם בוויקישיתוף "ריקוד האסם", במסד הנתונים הקולנועיים IMDb (באנגלית) "ריקוד האסם", באתר AllMovie (באנגלית) "ריקוד האסם", באתר Rotten Tomatoes (באנגלית) "ריקוד האסם", באתר דיסני+ סרטים (באנגלית) "ריקוד האסם", במסד הנתונים הקולנועיים KinoPoisk (ברוסית) Grob, Gijs (2018). "Wild Waves". Mickey's Movies: The Theatrical Films of Mickey Mouse. Theme Park Press. ISBN 978-1683901235. "The Barn Dance". The Internet Animation Database. נבדק ב-18 ביולי 2019. {{cite web}}: (עזרה) Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 74. ISBN 978-3-8365-5284-4. "Talking Shorts". Variety: 13. 13 בפברואר 1929. נבדק ב-23 בפברואר 2020. {{cite journal}}: (עזרה) "Opinions on Pictures". Motion Picture News: 501. 16 בפברואר 1929. נבדק ב-23 בפברואר 2020. {{cite journal}}: (עזרה) "Short Subjects". The Film Daily: 11. 17 בפברואר 1929. נבדק ב-23 בפברואר 2020. {{cite journal}}: (עזרה)
ז'וטה (כדורגלן)

ז'ואאו פדרו נבש פיליפה (בפורטוגזית: João Pedro Neves Filipe; נולד ב-30 במרץ 1999 בליסבון שבפורטוגל), הידוע בכינוי ז'וטה (בפורטוגזית: Jota), הוא כדורגלן פורטוגזי המשחק בעמדת קשר הכנף בקבוצת סטאד רן מליגת העל הצרפתית בכדורגל. ז'וטה גדל במחלקת הנוער של בנפיקה ליסבון, ובשנת 2017 החל לשחק בקבוצת המילואים של המועדון. ב-25 בפברואר 2019 ערך את הופעת הבכורה שלו במועדון, בניצחון 4-0 על צ'אווס במסגרת המחזור ה-23 בליגת העל הפורטוגלית בעונת 2018/2019. בסך הכל ערך 23 הופעות ליגה במדי המועדון. ב-5 באוקטובר 2020 הושאל ז'וטה למשך עונה אחת לריאל ואיאדוליד מהלה ליגה. ב-22 בדצמבר ערך את הופעת הבכורה שלו במועדון, בניצחון 3-1 על גרנדה במסגרת המחזור העשירי בליגה לעונת 2020/2021. במשחק זה הבקיע את שער הבכורה שלו במועדון. בסך הכל ערך 17 הופעות ליגה במהלך תקופת ההשאלה, בהן הבקיע שער אחד. ב-1 בספטמבר 2021 הושאל ז'וטה למשך עונה אחת לסלטיק מליגת העל הסקוטית. ב-11 בספטמבר ערך את הופעת הבכורה שלו במועדון, בניצחון 3-0 על רוס קאונטי במסגרת המחזור החמישי בליגה לעונת 2021/2022. ב-23 בספטמבר הבקיע את שער הבכורה שלו במועדון, בניצחון 3-0 על ריית' רוברס במסגרת גביע הליגה הסקוטית. ב-3 באוקטובר הבקיע את שער הבכורה שלו בליגה, בניצחון 2-1 על אברדין במסגרת המחזור השמיני בליגה. בסך הכל ערך 29 הופעות ליגה במהלך תקופת ההשאלה, בהן הבקיע עשרה שערים. ב-1 ביולי 2022 חתם על חוזה קבוע לחמש עונות במועדון. בנפיקה ליסבון אליפות פורטוגל (1): 2018/2019 הסופר קאפ הפורטוגלי (1): 2019/2020 סלטיק אליפות סקוטלנד (1): 2021/2022 גביע הליגה הסקוטית (1): 2021/2022 נבחרת פורטוגל עד גיל 19 אליפות אירופה עד גיל 19 (1): 2018 נבחרת פורטוגל עד גיל 17 אליפות אירופה עד גיל 17 (1): 2016 מדיה וקבצים בנושא ז'וטה בוויקישיתוף ז'וטה, ברשת החברתית אינסטגרם ז'וטה, באתר Transfermarkt ז'וטה, באתר Soccerway ז'וטה, באתר BDFutbol ז'וטה, באתר WorldFootball.net ז'וטה, באתר FootballDatabase.eu JOTA REFUERZA EL ATAQUE באתר הרשמי של ריאל ואיאדוליד, 5 באוקטובר 2020 (בספרדית) Celtic transfer news: Benfica winger Filipe Jota joins on season-long loan באתר הרשמי של סקיי ספורטס, 1 בספטמבר 2021 (באנגלית) Jota: I fell in love with Celtic and now I’m here to stay באתר הרשמי של סלטיק, 1 ביולי 2022 (באנגלית)
טים פריצה

בו טים ראדה טייגר פריצה (בשוודית: Bo Tim Rade Tiger Prica; נולד ב-23 באפריל 2002 בהלסינגבורג שבשוודיה) הוא כדורגלן שוודי המשחק בעמדת החלוץ בקבוצת טירול מהבונדסליגה האוסטרית, בהשאלה מאולבורג בולדספילקלוב. הוא בנו של הכדורגלן ראדה פריצה. פריצה החל לשחק כדורגל במחלקת הנוער של נארדו. בין השנים 2012–2014 שיחק במחלקת הנוער של מכבי תל אביב, ובשנת 2014 הצטרף למחלקת הנוער של מאלמה. ב-18 ביולי 2019 ערך את הופעת הבכורה שלו בקבוצה הבוגרת של המועדון, בניצחון 4-0 על באלימנה יונייטד במסגרת הסיבוב הראשון של מוקדמות הליגה האירופית לעונת 2019/2020. ב-18 באוגוסט ערך את הופעת הבכורה שלו בליגת העל השוודית, בניצחון 5-0 על פאלקנברג במסגרת המחזור ה-20 לעונת 2019. בסך הכל ערך חמש הופעות ליגה במדי המועדון. ב-10 באוגוסט 2020 חתם פריצה על חוזה לארבע עונות באולבורג בולדספילקלוב מליגת העל הדנית. ב-13 בספטמבר ערך את הופעת הבכורה שלו במועדון, בתיקו 0-0 נגד לינגבי במסגרת המחזור הראשון בליגה לעונת 2020/2021. ב-28 בפברואר 2021 הבקיע את שער הבכורה שלו במועדון, בתיקו 2-2 נגד נורשלן במסגרת המחזור ה-18 בליגה. בעונה וחצי הראשונות שלו במועדון ערך 42 הופעות ליגה, בהן הבקיע ששה שערים. ב-24 בינואר 2022 הושאל למשך עונה וחצי לטירול מהבונדסליגה האוסטרית. ב-12 בפברואר ערך את הופעת הבכורה שלו במועדון, בתיקו 2-2 נגד שטורם גראץ במסגרת המחזור ה-19 בליגה לעונת 2021/2022. בסך הכל ערך 17 הופעות ליגה במהלך חצי העונה הראשונה שלו במועדון. ב-24 ביולי הבקיע את שער הבכורה שלו במועדון, בהפסד 2-1 לאוסטריה לוסטנאו במסגרת המחזור הראשון בליגה לעונת 2022/2023. טים פריצה, באתר Transfermarkt טים פריצה, באתר Soccerway טים פריצה, באתר WorldFootball.net טים פריצה, באתר FootballDatabase.eu AaB køber Tim Prica i Malmö F.F. באתר הרשמי של אולבורג בולדספילקלוב, 10 באוגוסט 2020 (בדנית)
ליסה יוהנסון

ליסה יוהנסון (Lisa Johansson; נולדה ב-27 באוקטובר 1981) היא זמרת מטאל גותי שוודית בלהקת Draconian המנגנת דת'-דום גותי. היא ידועה בקולה המלאכי הצלול, הברור ומלא האנרגיה. ליסה הצטרפה ל-Draconian בשנת 2002 והקליטה איתם את הדמו Dark Oceans We Cry ואת האלבומים Where Lovers Mourn,‏ Arcane Rain Fell,‏ The Burning Halo,‏ Turning Season Within ו-A Rose For The Apocalypse. היא עזבה ב-2011 משום שרצתה להקדיש יותר זמן למשפחתה ובייחוד לבנה. החליפה אותה בלהקה הזמרת הייקה לנגהנס מדרום אפריקה. בשנת 2022 חזרה ליסה ללהקה והייקה עזבה. ליסה העידה על עצמה שהיא שרה מאז ומתמיד, ושמוזיקה הייתה תמיד חלק ממנה. הזמרת האהובה עליה ומקור השראתה היא שרון דן אדל מ-Within Temptation. בנוסף לקריירה המוזיקלית שלה, יוהנסון עובדת כמוכרת ומעצבת פרחים. היא אוהבת טבע, אמנות ועיצוב. עם Draconian: Dark Oceans We Cry,‏ 2002 Where Lovers Mourn,‏ 2003 Arcane Rain Fell,‏ 2005 The Burning Halo,‏ 2006 Turning Season Within,‏ 2008 A Rose for the Apocalypse,‏ 2011 בנוסף הקליטה כזמרת אורחת שירים עם Shadowgarden,‏ Distorted ו-Grimfaith. ליסה יוהנסון, ברשת החברתית פייסבוק ליסה יוהנסון, באתר MusicBrainz (באנגלית) ליסה יוהנסון, באתר Discogs (באנגלית) ‏ Lisa_Johansson ב-Encyclopedia Metallum דף מידע ושאלות ותשובות על ליסה יוהנסון באתר Metal Storm ערך זה הוא קצרמר בנושא מוזיקה ובנושא אישים. אתם מוזמנים לתרום לוויקיפדיה ולהרחיב אותו.
With Me

"With Me" (בעברית: "יחד איתי") הוא הסינגל השני של להקת הבנות האמריקאית דסטיניז צ'יילד. את השיר הוציאה לאור חברת התקליטים קולומביה רקורדס, והוא נכלל כסינגל השני מתוך אלבום הבכורה של הלהקה, Destiny's Child. את המילים והלחן של "With Me (Part 1)" חיברו ג'רמיין דופרי, מאסטר פי ומנואל סיל ג'וניור, ובחלקו השני הצטרפו אליהם לקרדיט על הכתיבה חברות הלהקה: לטבייה רוברסון, לטויה לאקט, ביונסה נואלס וקלי רולנד. לדבריהן, "With Me" נכתב כשיר תגובה ל-"You Make Me Wanna..." של אשר. הוא הגיע למקום ה-19 במצעד הסינגלים הבריטי. את הווידאו קליפ הרשמי של השיר ביים דארן גרנט, שביים גם את הקליפים לשני חלקיו של "No, No, No". חברות הדסטיניז צ'יילד מופיעות כארבע דמויות שונות: נואלס מגלמת בתולת ים בתוך אגם כחלחל, רוברסון מופיעה כג'יני בתוך חדר כתום, רולנד היא ענקית במועדון לילה בעיר ולאקט היא הדמות הנשית לספיידרמן. הן מופיעות יחד בתלבושות אפורות בסצנה אחת, ולאחר מכן לובשות שמלות אדומות כשעיניהן מכוסות. בארצות הברית, כיוון שיצא לאיירפליי בלבד, לא הורשה להיכנס לבילבורד הוט 100 ולמצעד שירי ה-R&B/היפ הופ. באותה עת אושר רק לסינגלים שפורסמו בפורמט מסחרי בלבד. כתוצאה מכך, "With Me" נכנס רק למצעד שירי ה-R&B/היפ הופ (איירפליי) ולמצעד השירים הקצביים במקום ה-36 וה-35 בהתאמה. מידע על הסינגל "With Me" באתר מיוזיק בריינז קרדיט כתיבה לחלק השני בלבד Destiny's Child (1998). With Me (CD single). United Kingdom: Columbia Records. COL 665754 2. Destiny's Child (1998). With Me (CD single). United Kingdom: Columbia Records. COL 666147 5. Destiny's Child (1998). With Me (promotional CD single). United States: Columbia Records. CSK 41118. "ADDvance Notice" (PDF). Radio & Records: 51. 17 באפריל 1998. נבדק ב-31 במרץ 2022 – via World Radio History. {{cite journal}}: (עזרה) "Singles – Releases For 29 June–5 July, 1998: 147" (PDF). Music Week. London: 27. 27 ביוני 1998. נבדק ב-31 במרץ 2022 – via World Radio History. {{cite journal}}: (עזרה)
ג'והנה לינדסי

ג'והנה (ג'ואנה) לינדסי (באנגלית: Johanna Lindsey; נולדה ב-10 במרץ 1952 נפטרה ב- 27 באוקטובר 2019 בגיל 67). היא סופרת אמריקאית מז'אנר הרומן הרומנטי והרומן ההיסטורי. כל ספריה הגיעו לרשימת רבי המכר של עיתון הניו יורק טיימס ורבים מהם אף הגיעו לראש הרשימה. את ספרה הראשון פרסמה בגיל 25 (1977) והוא נקרא "הכלה השבויה" (Captive Bride). הספר לא תורגם לעברית. כל ספריה של ג'ואנה לינדסי הפכו לרבי מכר, נכון להיום כ-58 מיליון עותקים הופצו ותורגמו לשתים עשרה שפות. ג'והנה נולדה ב-1952 בגרמניה ורוב ילדותה עבר עליה בנדידה ממקום למקום עקב עבודתו של אביה בצבא ארצות הברית. הנדידה הסתיימה בשנת 1964 כאשר משפחתה השתקעה בהוואי, מקום אליו נמשכה ג'והנה בגלל יופיו. היא המשיכה לגור שם יחד עם שלושת ילדיה. כיום היא גם סבתא. ג'והנה החלה לכתוב רומנים בילדותה בתור תחביב וממשיכה עד היום. דבריה על כתיבת רומנה הראשון היו: "מעולם לא חשבתי להתחיל להיות סופרת מגיל צעיר. עכשיו איני רוצה לעשות דבר אחר". באוקטובר 2019 היא נפטרה בשל מחלת הסרטן. אהבה מעולם אחר (2001) - Heart Of A Warrior אהבני לנצח (1996) - Love Me Forever אהבת הלוחם (1993) - Keeper Of The Heart אהבת הפירט (1987) - A Pirate's Love אנג'ל (1992) – Angel אנג'לה המופלאה (1982) - Glorious Angel את עולמי (1997) - All I Need Is You גאווה אצילית (1989, בארץ 2006) - Defy Not the Heart גבר החלומות (2007) - Man of My Dreams (1992) גבר משלי (2003) - A Man To Call My Own האביר השתלטן (1999) – Joining היורש (2000) - The Heir הנוכל (2004) - A Loving Scoundrel כניעה (1994) - Surrender My Love לב פראי (1986) - A Heart So Wild לבבות לוהטים (1987) - Hearts Aflame להבות חורף (1980) - Fires Of Winter מרד באהבה (1999) - Tender Rebel מתנה מסתורית (2002) - The Present ניצחון האהבה (2002)- The Pursuit נישואים בלתי אפשריים (2006) - Marriage Most Scandalous נס האהבה (2000) – Home For The Holidays נסיכה מאגדות (1991) – Once a Princess נקמת האסיר (2007) - Prisoner Of My Desire (1991) סופה רוגעת (1985) - Tender Is the Storm תעתועי לב (1994) - So Speaks the Heart תשוקה נסתרת (2006) - Captive of My Desires גבר אידיאלי (2010) - That Perfect Someone תככי בחצר המלוכה (2009) A Rogue of My Own פיתוי בלית ברירה (2008) - No Choice But Seduction תשוקה שולטת (When Passion Rules - (2011 לתת לאהבה למצוא אותך (2012) לב כפול (2013) אש בזרועותיו (2015) A Gentle Feuding (1984) Brave The Wild Wind (1984) Captive Bride (1977) Gentle Rogue (1990) Heart of Thunder (1983) Love Only Once (1985) Paradise Wild (1981) Savage Thunder (1989) Say You Love Me (1996) Secret Fire (1987) Silver Angel (1988) The Devil Who Tamed Her (2007) The Magic of You (1993) Until Forever (1995) Warrior's Woman (1990) When Love Awaits (1986) You Belong to Me (1994) TBA - Amanda Locke's story ג'והנה לינדסי, ברשת החברתית Goodreads ג'והנה לינדסי הספרים של ג'והנה לינדסי, באתר "סימניה" ג'והנה לינדסי (1952-), דף שער בספרייה הלאומית Richard Sandomir, ‏Johanna Lindsey, Best-Selling Romance Novelist, Dies at 67, New York Times, December 22, 2019
דינמו מוסקבה (אגודת ספורט)

אגודת הספורט דינמו (ברוסית: МГО ВФСО «Динамо»), הידועה בשם אגודת דינמו מוסקבה (Динамо Москва) היא אגודת ספורט בעיר מוסקבה, רוסיה, שנוצרה בחסות השירות החשאי הסובייטי והעומד בראש פליקס דזרז'ינסקי, ב-18 באפריל 1923. האגודה טיפחה מספר רב של ספורטאים ומדליסטים אולימפיים כמו גלינה גורוחובה, מיכאיל וורונין, השוער האגדי וזוכה כדור הזהב לב יאשין, ויטאלי דווידוב שזכה שלוש פעמים במדליית זהב בענף הוקי קרח והמתעמלת האמנותית אלינה קבאייבה. מאז 2019 עומד בראש האגודה גנרל שירות הביטחון הפדרלי אנאטולי גולבסקי. דינמו (אגודת ספורט) דינמו סנקט פטרבורג (אגודת ספורט) זניט (אגודת ספורט) טורפדו (אגודת ספורט) לוקומוטיב (אגודת ספורט) ספרטק (אגודת ספורט) צסק"א מוסקבה (אגודת ספורט) מדיה וקבצים בנושא דינמו מוסקבה בוויקישיתוף אתר האינטרנט הרשמי של דינמו מוסקבה (ברוסית) דינמו מוסקבה, ברשת החברתית פייסבוק דינמו מוסקבה, ברשת החברתית אקס (טוויטר)
וולודימיר זאלוז'ייצקי

וולודימיר סרגיי זאלוז'ייצקי (באוקראינית: Володи́мир Сергі́й Залозе́цький;‏ 28 ביולי 1884 – 13 ביולי 1965) היה פוליטיקאי אוקראיני. זאלוז'ייצקי נולד בצ'רנוביץ, ולמד משפטים באוניברסיטת צ'רנוביץ ובאוניברסיטת וינה. הוא לחם בצבא האוסטרו-הונגרי במהלך מלחמת העולם הראשונה. בתקופת השלטון הרומני בבוקובינה היה זאלוז'ייצקי ממייסדיה של המפלגה הלאומית האוקראינית של בוקובינה (אוק'), ועמד בראשה. ב-1931 התמודד זאלוז'ייצקי בבחירות לראשות עיריית צ'רנוביץ, וזכתה לקולותיהם של יהודים רבים, עדות לקשרים היציבים ששררו בין היהודים לאוקראינים בבוקובינה. דוד שערי, יהדות בוקובינה בין שתי מלחמות העולם, תל אביב: המרכז לחקר התפוצות, 2004, עמ' 46 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עידו קציר

עידו קציר (נולד ב-2 בספטמבר 1992) הוא קומיקאי, תסריטאי, יוצר תוכן, במאי וסטנדאפיסט ישראלי. יצר מערכונים קומיים שזכו לפופולריות ברשת האינטרנט. קציר נולד ב-1992 וגדל במושב כפר אוריה. ב-2010 התגייס לחיל ההנדסה הקרבית. במהלך ולאחר שירותו הצבאי החל להעלות תוכן קומי לרשת, תוכן שצבר תאוצה והפך ויראלי. ב-2015 החל לעבוד במשרד הפרסום אדלר חומסקי כקופירייטר. כ-4 חודשים לאחר מכן, זכה בתחרות אנשי הקריאייטיב הצעירים של גלובס. ב-2016 עבר למשרד הפרסום מקאן, שם עבד כשנה ועזב לדרך עצמאית. ב-2021 נבחר לרשימת 40 הצעירים המבטיחים של מגזין אייס. מאז 2023 עובד קציר במחלקת הדיגיטל של כאן 11. כתיבת דמויות ומערכונים לסדרות בכיכובה של תום יער - "תום יער עושה את שביל ישראל", "תום יער עושה בגרות" ו"הכל תום" (2015-2019) כתיבת מערכונים לתוכנית ״טלוויזיה מהעתיד״ (רשת 13, 2017). צילום ועריכה של מערכוני רשת עצמאיים, בין היתר בשיתוף פעולה עם רועי כפרי, דור מוסקל, ישי סוויסה, ועוד (2018-היום). מופע סטנדאפ בצוותא בשנת 2018. כתיבת חומרי סטנדאפ עבור המופע "שאולי" של אסי כהן (2019-2021) הפקה של השירים "משה בר סימן טוב" (עם בן שלאף) ו"תעשו את הסימן" (עם מיכאל כהן) - פארודיה על השיר ״זה סימן בשבילי״ של ערוץ הילדים (2020) כתיבה והגשת פינות לתוכניות "פעם בשבוע עם תם אהרון" ו-"מהצד השני עם גיא זהר" (2020) כתיבה לתוכנית "זאת וזאתי" (רשת 13, 2020) כתיבה ובימוי של מערכונים בהשתתפותו עבור "חישגד" של מפעל הפיס. (2021). כמו כן יצירת פסקול מקורי למערכונים בשיתוף פעולה עם המוזיקאים תומר רבינוביץ׳ ואורי טולדנו. מופע סטנדאפ מקורי מלא "כל הכבוד לי" (2022). כתיבה והגשת פינות בתוכנית הרדיו טייכר וזרחוביץ׳ (2022). בשנת 2024 שיחק בסדרה "ברלין בלוז" ששודרה ב-Yes הטלוויזיה בלוויין לצד בת זוגו, שירה נאור. באפריל 2024 הוציא לאור אלבום הומוריסטי של שירים בעברית תחת השם Jo Eusébe, לכאורה זמר השר בפורטוגזית משנות ה-70. לעידו אחות תאומה ואח גדול, אימו אדריכלית ואביו רופא. בזוגיות עם השחקנית שירה נאור ומתגורר בתל אביב. מדיה וקבצים בנושא עידו קציר בוויקישיתוף עידו קציר, ברשת החברתית פייסבוק עידו קציר, ברשת החברתית אקס (טוויטר) עידו קציר, ברשת החברתית אינסטגרם עידו קציר, סרטונים בערוץ היוטיוב עידו קציר, במיזם "אישים" לתיעוד היצירה הישראלית עידו קציר, במסד הנתונים הקולנועיים IMDb (באנגלית) שי רגב, ‏כל הכבוד לעידו: די נו, אני יודעת שעוד לא הייתם בסטנדאפ הכי טוב בארץ, באתר מעריב אונליין, 16 באוגוסט 2022 חגית גינזבורג, עידו קציר הוא קולו של דור. אל תתפלאו אם לא תבינו כלום, באתר הארץ, 5 בינואר 2023 ענת ביין-לובוביץ', ‏זוכי תחרות young creative: אסא קרן ועידו קציר מאדלר-חומסקי, באתר גלובס, 16 ביולי 2015 עידו קציר, 40UNDER40 - הצעירים המבטיחים 2021, באתר אייס משה בר סימן טוב, בביצוע עידו קציר, וידאו קליפ של השיר בערוץ "עידו קציר - Ido Katzir", באתר יוטיוב (אורך: 2:00), 6 באפריל 2020 תעשו את הסימן, בביצוע עידו קציר, וידאו קליפ של השיר בערוץ "עידו קציר - Ido Katzir", באתר יוטיוב (אורך: 3:14), 28 ביוני 2020 תחקיר על שלג, סרטון בערוץ "עידו קציר - Ido Katzir", באתר יוטיוב (אורך: 3:01), 24 במאי 2019 עידו קציר וחולה מספר 247, בעמוד הפייסבוק של מהצד השני עם גיא זהר, 5 במאי 2020 (אורך: 5:16) מסתבר שהכל זה משחק מחשב, באתר ‏מאקו‏, 5 באוגוסט 2021 גם אתם מספרים לעצמכם תירוצים?, באתר ‏מאקו‏, 21 בדצמבר 2020 לעידו יש עקרונות, באתר ‏מאקו‏, 5 במאי 2021 שירה נאות, מי אתה ז'ו יוזבה, "הזמר הברזילאי הנודע"?, באתר הארץ, 12 במאי 2024 דני פלד ודרור גלוברמן, ‏הבינה המלאכותית מאיימת לפגוע בתעשיית המוזיקה. האם היא תצליח?, באתר ‏מאקו‏
רק איתך (אלבום של אביבה אבידן)

"רק איתך" הוא אלבום האולפן הרביעי של הזמרת הישראלית אביבה אבידן. את האלבום הוציאה במחצית שנת 1996 לאור חברת התקליטים האחים ראובני. דואט עם יואב יצחק בשם "כשהשיר ייגמר" (נכתב: אהוד מנור, הולחן: רמי ברזל) הפך ללהיט במועדוני הזמר המזרחי. נחום עושרי עיבד את מרבית רצועות האלבום. רק איתך - אביבה אבידן - אפל מיוזיק
מנוחה רדובילצקי-אבישר

מנוחה רדובילצקי-אבישר (1893, יקטרינוסלב, האימפריה הרוסית – 1942, ירושלים) הייתה אשת חינוך ארצישראלית בתקופת היישוב. נולדה ביקטרינוסלב (כיום דניפרו, אוקראינה) ולמדה שם בגימנסיה ממשלתית. כן למדה עברית ותנ"ך אצל מורים פרטיים, בהם יהודה שפירא, לימים מורה בבית הספר פיק"א בפתח תקווה. עלתה לארץ-ישראל בשנת 1907 עם הוריה ואחִיה. כאן הצטרפו לאחיותיה הבוגרות מרים וחנה והתיישבו בירושלים. יחד עם אחותה חנה, שהייתה גדולה ממנה בשש שנים, התקבלה מנוחה בשנת 1910 לעבודה במעון היתומות של חברת עזרה של יהודי גרמניה (בקיצור: "עזרה") בעיר. בעקבות מלחמת השפות עזבו מורות ומורים רבים את מסגרות החינוך של חברת "עזרה", ובכללם חנה ומנוחה רדובילצקי שהחלו ב-1913 לעבוד ב'מעון עברי לבנות ישראל'. המעון, שנתמך על ידי המשרד הארצישראלי, נקלע לקשיים כספים וככל הידוע נסגר בשלהי 1917. לאחר מלחמת העולם הראשונה החלה מנוחה ללמד בבתי הספר של רשת החינוך העברי בירושלים, בהם בית הספר הדתי לבנות "שפיצר", ובהמשך לימדה בבית הספר למל. מנוחה רדובילצקי נישאה ב-1919 למחנך דוד אבישר. היא נפטרה בירושלים ב-27 באפריל 1942 בלדתה את בנם מנחם-מאיר. בשנים 1911–1912, שבהן עבדה בבית יתומות של חברת "עזרה" בירושלים, ניהלה יומן אישי שבו באו לביטוי תפיסותיה החינוכיות, הלאומיות והמגדריות. היומן, כמסמך היסטורי, משמש לחוקרים מקור להכרת התקופה ונחשפים בו חיי היום-יום של מחנכת בת העלייה השנייה והאתגרים המקצועיים והאישיים שעמדו בפניה. נאוה דקל ורות קרק, "נשים ביישוב ובציונות בראי המגדר: זהות אישית, מקצועית, מגדרית ולאומית ביומנה של מנוחה רדובילצקי, 1911–1912", קתדרה 180, ינואר 2022, עמ' 69–90 דוד תדהר (עורך), "מנוחה אבישר", באנציקלופדיה לחלוצי הישוב ובוניו, כרך ד (1950), עמ' 1721 בערך "מנוחה אבישר", באנציקלופדיה לחלוצי הישוב ובוניו של דוד תדהר, נרשם תאריך הלידה 1896, אולם ביומנה ציינה רדובילצקי את יום הולדתה התשעה-עשר באפריל 1912, ואם כן היא נולדה בשנת 1893, וזהו תאריך הלידה המצוין גם בתעודת הנישואין שלה דוד תדהר (עורך), "חנה הראובני", באנציקלופדיה לחלוצי הישוב ובוניו, כרך יב (1962), עמ' 3947 מחברות היומן אצורות בארכיון עיריית ירושלים
שימני כחותם

"שימני כחותם" הוא אלבום האולפן החמישי של הזמרת הישראלית אביבה אבידן. את האלבום הוציאה במחצית שנת 1998 לאור חברת התקליטים האחים ראובני. שיר הנושא של האלבום נכתב והולחן על ידי מיכל חזון ועוזי חיטמן. "אחרי האהבה" נכתב והולחן על ידי אהוד מנור ורון שובל. אריה ברקוביץ' עיבד את מרבית רצועות האלבום. בנוסף, בלטו ממנו השירים "כמו סירה טרופה" ו"גונב הלבבות". שימני כחותם - אביבה אבידן - אפל מיוזיק
המגדל (סדרת טלוויזיה)

המגדל (באנגלית: The Tower) היא מיני-סדרת דרמת פשע משטרתית בריטית בת שלושה פרקים. הסדרה שודרה בין 8 ל-10 בנובמבר 2021. הסדרה עוסקת בשרה קולינס, בלשית בכירה החוקרת את עברם של שוטר ונערה צעירה שנפלו אל מותם מגגו של גורד שחקים. כאשר השוטרת היחידה אשר הייתה עדת ראייה למעשה נעלמת – החקירה מסתבכת ומסתעפת למספר כיוונים, החושפים מעשי גזענות ושחיתות משטרתית. "המגדל", במסד הנתונים הקולנועיים IMDb (באנגלית) "המגדל", באתר Rotten Tomatoes (באנגלית) "המגדל", במסד הנתונים הקולנועיים KinoPoisk (ברוסית) Midgley, Carol. "The Tower review — an authentic cop drama, but too much mumbling" (באנגלית). ISSN 0140-0460. נבדק ב-2022-08-14. Constructing The Tower, Drama Quarterly (באנגלית אמריקאית) Lauren Geall & Charley Ross, ITV's The Tower: Gemma Whelan's new crime drama starts tonight, Stylist, ‏2021-11-08 (באנגלית) Meet the cast of ITV drama The Tower, Radio Times (באנגלית)
חוק יסוד: הצבא

חוק יסוד: הצבא הוא חוק יסוד הקובע את כפיפותם של צה"ל והרמטכ"ל לממשלה. החוק התקבל על ידי הכנסת השמינית ב-31 במרץ 1976, כ"ט באדר ב' ה'תשל"ו, בעקבות מסקנות ועדת אגרנט שחקרה את נסיבות פריצתה של מלחמת יום הכיפורים. דברי ההסבר להצעת החוק מציגים את הרקע לחקיקתו: הבסיס החוקתי והחוקי של צבא ­הגנה ­לישראל היה עד כה פקודת צבא הגנה לישראל, תש"ח-­1948, מיום י"ז באייר תש"ח (26 במאי 1948), שניתנה לפי סעיף 18 לפקודת סדרי השלטון והמשפט, תש"ח- ­1948 ואושרה בסעיף 4 לפקודת סדרי השלטון והמשפט (הוראות נוספות), תש"ח-­1948. מוצע עתה להביא את עניין הצבא בשורת חוקי­ היסוד הדנים במוסדות ממלכתיים אחרים, כגון הכנסת, נשיא המדינה, הממשלה. החוק המוצע הולך בעקבות הפקודה האמורה מראשית ימי המדינה, אך מוסיף הוראות בעניין כפיפות הצבא לממשלה ומעמדו של הרמטכ"ל והוראות אחרות שוועדת החקירה ­- מלחמת יום הכיפורים (ועדת אגרנט) התריעה על העדרן. חוק יסוד זה לא עבר כל שינוי מאז שנחקק. החוק הוא קצר ותמציתי, בעל 6 סעיפים, ו-9 משפטים בלבד: מהות: צבא-הגנה-לישראל הוא צבאה של המדינה. כפיפות למרות האזרחית: הצבא נתון למרות הממשלה. השר הממונה מטעם הממשלה על הצבא הוא שר הביטחון. הדרג הפיקודי העליון בצבא הוא ראש המטה הכללי. ראש המטה הכללי נתון למרות הממשלה וכפוף לשר הביטחון. ראש המטה הכללי יתמנה בידי הממשלה לפי המלצת שר הביטחון. החובה לשרת בצבא והגיוס לצבא יהיו כפי שנקבע בחוק או מכוחו. הסמכות להוציא הוראות ופקודות המחייבות בצבא תיקבע בחוק או מכוחו. אין להקים או לקיים כוח מזוין מחוץ לצבא-הגנה לישראל אלא על פי חוק. הסמכות להפעלת צה"ל, מצויה בידי כל הממשלה. לראש הממשלה אין מעמד מיוחד להפעיל את צה"ל כמו שקיים במדינות אחרות כמו בארצות הברית למשל, ושר הביטחון צריך להפעיל את הצבא על פי החלטות הממשלה. מרדכי קרמניצר, אריאל בנדור, פירוש לחוקי-היסוד - חוק-יסוד: הצבא, האוניברסיטה העברית בירושלים, תש"ס אורי זילברשייד, שוויון חברתי? לא בחוקתנו, הוצאת שוקן, 2015, עמ' 283–287. חוק יסוד: הצבא, ספר החוקים הפתוח, באתר ויקיטקסט היסטוריית החקיקה של חוק יסוד: הצבא, במאגר החקיקה הלאומי באתר הכנסת החוק באתר הכנסת דרור גרנית, 1975 - ועדת אגרנט וחוק-יסוד: הצבא-עיון מחדש, "שורשים במשפט", באתר משרד המשפטים, 16 באפריל 2019 פרוטוקול הישיבה המאתיים­ ושמונים­ וארבע של הכנסת השמינית, יום רביעי, כ"ט אדר ב' תשל"ו (31 מארס 1976), דברי הכנסת הצעת חוק יסוד: הצבא, ה"ח 1197 מ-9 ביולי 1975